भारतनि रेजिस्थार जेनेरेल ( Register general of India ) आ हादोरनि राजथावनि गोदान दिल्लीआव बुधबार खालि हादोरारि नोगोरारि फारिलाइ ( National Registration of Citizenship ) आयदायाव गंसे नायफामनाय सावराय जथुम ( Review Meeting ) खुंफुंनाय जायो । बै सावराय जथुमाव हादोरारि नोगोरारि फारिलाइ आसामनि कर्दिनेटर प्रटिक हाजेला बिथाङा मोन्नै नांगौथार थांखि ( Proposal ) भारतनि रेजिस्थार जेनेरेलनि नुजाथिनायाव फोरमायो । बेफोरनि गेजेराव दं हादोरारि नोगोरारि फारिलाइ , आसाम हादोरसायारि कर्डिनेटर प्रटिक हाजेलनि नुजाथिनायाव मोन्नै आयदानि सायाव गोथौयै सावरायनाय जायो जेराव आसाम सोरखारनि न'खर आरो राजखान्थि बिफाननि गोजौ थाखोनि बिबान गोरा मोनाबो बाहागो लायो । मख'जाथावदि सावराय मेलावनो बै गोनांथार आयदाखौ थाबथाबैनो आवगायलांनायनि थाखाय आसाम सोरखारखौ खामानि मावलांनो खावलायहरो । आसाम सोरखारनि न'खर आरो राजखान्थि बिफान ( Home and Political Department ) नि नेहाथारि आरो कमिसोनार ( Secretary and Commissioner ) आसुतस अंग्निहत्री जों गुबुन गुबुन गोजौ थाखोनि ( Senior Officials ) गागि बिबानगोरा मोना बै सावराय जथुमाव बाहागो लाहैयो । मख'लांनो गोनां दि हादोरारि नोगोरारि फारिलाइ ( NRC ) फोसाव जानाय हादोरनि जौसिन बिजिरसालि ( Supreme Court ) आ रैखाथि गोनां ( Secured ) आधार कार्ड नि बादियै एन आर सि खौ रोखा खालामनो थिनहरनाय जादोंमोन । 2019 माइथायनि 13 आगष्ट नि बिथोन बादियै हादोरनि जौसिन बिजिरसालिनि गाहाइ बिजिरगिरि रन्जन गगै आरो रहिन्टन फालि नारिमेन नि दैदेननायाव बेन्स आयेन बिजिरगिरि मोना आसाम हादोरसायारि कर्डिनेटर ( NRC ) प्रटिक हाजेला बिथांखौ बिथोन हरनाय जादोंमोन । मख'जाथावदि 2019 माइथायनि आगष्ट 31 आव फोसाव जानाय हादोरसानि सा 3.30,27.661 नोगोरारिया जोबथा हादोरारि नोगोरारि फारिलाइ ( Final National Registration of Citizenship ) गावसोरनि मुं फारिलायाव सोसनहोनो आर'ज गाबहैदोंमोन । बेफोरनि गेजेराव सा 3.11,21.004 नोगोरारिया सोदेरफानायाव जाफुंसार जादोंमोन आरो सा 19.06,657 नोगोरारिया प इनइलिजिबुल सानजादोंमोन ।   
भारतनि रेजिस्थार जेनेरेलआ प्रटिक हाजेलाखौ प्रप'जेल दिसपुराव गथायहोनो बिथोन